Пры канцы красавіка 2011 года суддзя суда Першамайскага раёна Мінска Таццяна Равінская прыгаварыла Змітра Бандарэнку да двух гадоў пазбаўлення волі паводле часткі 1 артыкула 342 Крымінальнага Кодэкса Беларусі (арганізацыя групавых дзеянняў, якія груба парушаюць грамадскі парадак, і актыўны ўдзел у іх) за падзеі, якія мелі месца ў беларускай сталіцы ўвечары 19 снежня 2010 года. Мінскі гарадскі суд і Вярхоўны суд пакінулі вырак суда першай інстанцыі ў сіле.